**Anexa nr. 3**

**la H.C.L. nr. \_\_\_\_\_din \_\_\_\_\_\_2020**

**CONDIȚII DE PARTICIPARE**

**la concursul de proiecte de management organizat pentru ocuparea postului de manager la Biblioteca Municipală Câmpulung Moldovenesc**

Candidații care doresc să participe la concursul de proiecte de management trebuie să îndeplinescă cumulativ următoarele condiții:

a) are cetățenia română sau a unuia dintre statele membre ale Uniunii Europene;

b) are capacitate deplină de exercițiu.

c) cunoaște limba română, scris și vorbit;

d) are **s**tudii universitare de licență absolvite cu diplomă de licență sau echivalentă, într-unul din următoarele domenii:

- ramura de știință – Filologie, în domeniul de licență – Limbă și literatură

- ramura de știință – Filologie, în domeniul de licență - Limbi moderne aplicate;

- ramura de știintă - Istorie, în domeniul de licență – Istorie;

- ramura de știintă - Istorie, în domeniul de licență - Studiul patrimoniului (Heritaje Studies);

- ramura de știință – Studii culturale, în domeniul de licență – Studii culturale;

- ramura de știință – Științe ale comunicării, în domeniul de licență – Științe ale comunicării;

- ramura de știință – Științe economice în domeniul de licență – Management.

*Studiile sunt stabilite în conformitate cu prevederile Hotărârii Guvernului nr.326/2019 privind aprobarea Nomenclatorului domeniilor și al specializărilor/programelor de studii universitare și a structurii instituțiilor de învățământ superior pentru anul universitar 2019-2020;*

e) are vechime în specialitatea studiilor menționate la lit. d) de minim 4 ani, dobândită în baza unui contract individual de muncă, raport de serviciu, contract de management, contract de voluntariat, contract de cesiune drepturi de autor, etc)

f) are experiență în domeniul activității manageriale de minim 2 ani (conducerea unei instituții, companii sau organizații neguvernamentale) sau are specializări în domeniul managementului.

*Condiția de experiență în domeniul activității manageriale, va fi dovedită prin adeverință.*

*Condiția de pregătire în management poate fi substituită de pregătirea în management atestată cu certificat de absolvire (manager de proiect, manager cultural etc.)*

g) nu a suferit condamnări penale și civile pentru fapte ce l-ar putea face incompatibil cu funcția pentru care candidează;

h) nu deține o funcție de manager la o altă instituție publică de cultură din România (condiție aplicabilă în cazul câștigării concursului de management);

i) nu a fost lucrător al securițății sau colaborator al acesteia, în sensul art. 2 lit. a) – c) din Ordonanța de Urgență a Guvernului nr. 24/2008 privind accesul la propriul dosar şi deconspirarea Securităţii;

**Întocmit,**

**Compartiment resurse umane, Compartiment juridic, Direcția economică,**

**Timu Lenuța Petroaie Paul Cojocariu Oana**

**PRIMAR , PREȘEDINTE DE ȘEDINȚĂ, SECRETAR GENERAL, NEGURĂ MIHĂIȚĂ ERHAN RODICA**